धर्मराजिक स्तूप, उत्तर प्रदेश के बनारस के नगीचे, सारनाथ में सम्राट अशोक के बनवावल स्तूप रहल। वर्तमान में एकर चबूतरा भर बचल बा जे सारनाथ के परसिद्ध धम्मेक स्तूप के बगल में पच्छिम ओर मौजूद बा।

हुगली नदी या भागीरथी-हुगली नदी, गंगा नदी के भारत में बहे वाली एगो शाखा बा। ई गंगा के बांग्लादेस में प्रवेश से पहिले अलग हो जाले आ दुसरकी धारा पदमा के नाँव से बांग्लादेस में प्रवेश करे ले। शुरुआत में एकर नाँव भागीरथी नदी रहे ला आ जब जलंगी नदी आके एह में मिल जाले तब एकर नाँव हुगली हो जाला। हुगली के सहायक नदी दामोदर हवे जौन एह में बायें से आ के मिले ले। भारत के प्रसिद्द शहर कलकत्ता आ हावड़ा हुगली के किनारे बसल बाड़ें।

2जी स्पेक्ट्रम घोटाला भारत में साल 2010 में सोझा आइल एगो घोटाला रहे जेह में 2जी स्पेक्ट्रम के आबंटन में घपला के आरोप लगावल गइल रहे। 2010 में कैग के रपट से ई जाहिर भइल रहे कि अगर साल 2008 में 2जी स्पेक्ट्रम के आबंटन नीलामी के प्रक्रिया से कइल गइल रहित तब सरकार के खजाना में 1 लाख 76 करोड़ रुपिया ढेर आइल रहित। एह मामिला में कई गो मंत्री आ अधिकारी लोग के भूमिका आ निजी कंपनी के भूमिका संदेह में रहल। कुल 14 लोग आ तीन गो कंपनी पर आरोप दायर कइल गइल, तत्कालीन बित्त मंत्री पी चिदंबरम आ प्रधानमंत्री कार्यालय प भी एह में भूमिका होखे के आरोप लागल आ ई भारत के अबतक के सभसे बड़हन घोटाला के रूप में देखल गइल आ भारी राजनीतिक बिबाद के कारण बनल।

ऑपन हैंड या ऑपन हैंड मॉन्यूमेंट (अंगरेजी: Open Hand Monument, फ्रांसीसी: La Main Ouverte) एक ठो मॉन्यूमेंट बाटे जे भारतीय शहर चंडीगढ़ में बा। ई स्मारक चंडीगढ़ के प्लानिंग करे वाला आर्किटेक्ट लि कोर्बूजिए के डिजाइन कइल हवे। एकर प्रतीकात्मक अरथ हवे ""एगो खुलल हाथ, देवे खातिर आ लेवे खातिर; शांति समृद्धि आ मानवता के एकता""। लि कोर्बूजिए के कई ठो ऑपन हैंड स्मारक सभ में ई सभसे बड़हन बाटे आ 26 मीटर (85 फीट) ऊँचाई वाला बा। एकर धातु से बनल हिस्सा 14 मीटर (46 फीट) ऊँच बाटे आ ई हवा में घुमरी काटे खातिर डिजाइन कइल गइल रहल।

सरवन सिंह भारत की पंजाब राज्य की करतारपुर सीट से शिअद के विधायक बानीं। 2012 की चुनावन में इहाँ के अपनी निकटतम प्रतिद्वंद्वी के 823 वोटन की अंतर से हरा के चुनल गइलीं।

मछरेंगा या कॉमन किंगफिशर (अंगरेजी: Common Kingfisher; बैज्ञानिक नाँव:Alcedo atthis) एगो भारी ठोड़ वाली चिरई बाटे। ई रंग बिरंगी आ सुन्दर चिरई होखे ले।

चिप्पी या स्टापू भारत आ आसपास के देस सभ में खेलल जाए वाला एक थो देहाती खेल हवे। जमीन पर चौकोर बक्सा नियर चीन्हा खींच के उनहन के खाना सभ से हो के एक ठो चापत ""चिप्पी"" के एक टांग पर कूदत, पार करावे के होला। मुख रूप से ई लड़िकिन के खेल हवे।

पूड़ी आटे चाहे मैदा से बनावल जाले। एकरी खातिर कड़ा आटा गूंधल (सानल) जाला आ फिर ए के हल्का सा घीव या तेल लगाके बेल के घीव या वनस्पति तेल में छान लिहल जाला। छाने में ए के खाली एक बेर उलातल जाला आ जब ई पूड़ी फूल जाले आ दुनो ओर इन्हन क रंग ललछहूँ हो जाला तब कड़ाही से निकाल लिहल जाला। पूड़ी गर्मागर्म परोसल जाला।

लिद्दर घाटी भारत के जम्मू काश्मीर राज्य में एक ठो हिमालयी नदी घाटी बाटे। ई काश्मीर घाटी के उत्तरी-पूरबी कोन पर मौजूद बा, जेकरा के भारत के स्वरग कहल जाला। एही घाटी से हो के लिद्दर नदी बहे ले। घाटी के मुहाना अनंतनाग सहर से के लगे बाटे जे खुद काश्मीर के राजधानी श्रीनगर से लगभग 62 कि॰मी॰ दक्खिन-पूरुब में बा। ई चालिस किलोमीटर लमहर गॉर्ज घाटी हवे जेकरा औसत चौड़ाई 3 कि॰मी॰ बाटे।

लिबर्टी स्टेडियम, ई वेल्स की स्वानसी नगर, में स्थित एगो फुटबॉल स्टेडियम बाटे। ई स्वानसी सिटी क घरेलू मैदान हवे, जेवना में 20,750 लोगन के बइठले क क्षमता बाटे।